Document ID: 32003D0701

Komisijos sprendimas
2001 m. rugsėjo 29 d.
dėl genetiškai modifikuotų aukštesniųjų augalų apgalvoto išleidimo į aplinką bet kuriuo tikslu, išskyrus pateikimą į rinką, rezultatų pateikimo formos sukūrimo pagal Europos Parlamento ir Tarybos direktyvą 2001/18/EB
(pranešta dokumentu Nr. C(2003) 3405)
(tekstas svarbus EEE)
(2003/701/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB [1], ir ypač į jos 10 straipsnio antrąjį sakinį,
kadangi:
(1) Apgalvotai išleidžiant genetiškai modifikuotus organizmus (GMO) bet kuriuo tikslu, išskyrus pateikimą į rinką, Direktyvos 2001/18/EB 10 straipsnis reikalauja, kad užbaigus išleidimą ir vėliau, bet kokiais laiko tarpais, nustatytais leidime dėl rizikos aplinkai įvertinimo rezultatų, pranešėjas, vykdantis išleidimą, nusiųstų kompetentingai institucijai išleidimo rezultatus apie bet kokį pavojų žmonių sveikatai arba aplinkai ir, jei būtina, darydamas nuorodą į bet kurį produktą, apie kurį pranešėjas ketina informuoti vėliau.
(2) Šiuo metu didžiąją dalį GMO, apgalvotai išleidžiamų Bendrijoje pagal Direktyvą 2001/18/EB, sudaro genetiškai modifikuoti aukštesnieji augalai (GMAA). Todėl būtina sukurti šių augalų apgalvoto išleidimo į aplinką rezultatų pateikimo formą, kurią pranešėjas įteiktų kompetentingai institucijai. Ta forma išreikštų poreikį užtikrinti visapusišką keitimąsi atitinkama informacija, pateikiama standartizuotu ir lengvai suprantamu būdu. Forma turėtų būti pripažįstama, kiek įmanoma, bendra, kad prireikusvienoje ataskaitoje būtų pateikiama informacija apie daugelį išleidimo vietų, išleidimą daugelį metų arba keleto GMO išleidimą.
(3) Aukštesniųjų augalų genetinė inžinerija nėra ribojama, todėl nereikės kurti formų, skirtų kitų tipų GMO, tokiems kaip genetiškai modifikuoti (GM) gyvūnai (įskaitant GM vabzdžius), veterinariniai produktai ir vaistai (turintys GMO arba sudaryti iš GMO) arba GM augalai, iš kurių bus galima gaminti vaistus. Parengtas ataskaitų formas reikės derinti, atsižvelgiant į ateities pasiekimus.
(4) Šiame sprendime pateiktos priemonės atitinka komiteto, įsteigto pagal Direktyvos 2001/18/EB 30 straipsnį, nuomonę.
PRIĖMĖ ŠĮ SPRENDIMĄ:
1 straipsnis
Pateikdamas kompetentingai institucijai GMAA apgalvoto išleidimo į aplinką rezultatus pagal Direktyvos 2001/18/EB 10 straipsnį, pranešėjas taiko šio sprendimo priede nustatytą formą, toliau - ataskaitos formą.
2 straipsnis
Ataskaitos forma yra susijusi su ne daugiau kaip vienu kompetentingos institucijos išduotu leidimu ir identifikuojama pagal vienintelį pranešimo numerį.
3 straipsnis
1. Pranešėjas įteikia galutinę ataskaitą pagal kiekvieną pranešimo numerį ir tam tikrais atvejais įteikia stebėsenos, atliekamos po išleidimo, galutinę ir tarpinę ataskaitas. Abi ataskaitos parengiamos pagal ataskaitos formą.
2. Galutinė ataskaita įteikiama po paskutinio GMAA derliaus nuėmimo. Jei nereikalaujama pranešti apie stebėseną, atliekamą po išleidimo, vėliau nereikia pateikti jokių ataskaitų.
3. Stebėsenos, atliekamos po išleidimo, galutinė ataskaita įteikiama, užbaigus stebėseną.
Tam tikrais atvejais kompetentinga institucija leidime nurodo po išleidimo atliekamos stebėsenos trukmę, taip pat ir stebėsenos tarpinių ataskaitų įteikimo tvarkaraštį.
4. Kompetentinga institucija skatina pranešėjus pateikti ataskaitas elektronine forma.
4 straipsnis
Kompetentinga institucija gali pareikalauti, kad pranešėjas pateiktų papildomos informacijos, ypač darbo žurnalą ar tarpines ataskaitas, tyrimo, vykdomo pagal programą, laiku, prieš užbaigiant išleidimą.
5 straipsnis
Šis sprendimas skirtas valstybėms narėms.
Priimta Briuselyje, 2003 m. rugsėjo 29 d.

Labels: 7
6
20